projecte-aina/catalan_government_crawling huggingface dataset:
Obertes les inscripcions per participar en el concurs, que tindrà lloc durant l'estiu i que està dirigit a lectors de 8 a 16 anys
Un total de 1.300 joves d'entre 8 i 16 anys podran participar en la nova edició del concurs 'Llegir té premi' que organitza la Direcció General de Cooperació Cultural del Departament de Cultura a través del Servei de Biblioteques.
Des d'avui i fins al 30 de juny, 1.300 joves d'entre 8 i 16 anys podran inscriure's per a participar, des de l'1 de juliol fins al 12 de setembre, en la nova edició del concurs Llegir té premi.
La iniciativa 'Llegir té premi' té per objectiu fomentar la lectura individual i la creació de clubs de lectura entre els joves durant el període de vacances d'estiu.
Aquest concurs es duu a terme a través d'un portal a Internet especialment dissenyat per aquesta finalitat.
Els participants, fins a 1.300 joves, poden optar a guanyar diferents premis en funció del nombre de lectures realitzades i la verificació de la comprensió lectora de les obres llegides.
Els participants podran seleccionar les lectures que desitgin fer entre més de 500 títols en català, castellà i anglès.
Tots els títols seleccionats es troben disponibles en suport paper a través de les més de 400 biblioteques públiques de Catalunya i una selecció d'ells també a la biblioteca digital eBiblioCat per a qui prefereixi llegir des de l'ordinador, lector de llibres electrònics o qualsevol altre dispositiu mòbil.
Un cop llegida l'obra seleccionada els participants hauran de respondre una sèrie de preguntes sobre el títol triat.
Poden participar tots els joves d'entre 8 i 16 anys amb inscripció prèvia a la plataforma ' Llegir té premi '.
Aquest any s'introdueix la novetat que els participants poden formar equips (clubs de lectura) i optar a més a més a un premi a l'equip de lectors amb més lectures realitzades.
Els lectors s'inscriuran en funció de la seva edat en alguna de les següents categories: de 8 a 11 anys i de 12 a 16 anys.
Els premis per als guanyadors en ambdues categories són:
Els lectors que formin part d'algun equip (mínim 2 i màxim 10 integrants) tenen la possibilitat, a més a més, d'aconseguir el premi següent per categoria d'edat al club més lector:
Les biblioteques públiques i les biblioteques escolars poden participar en aquest concurs fent la corresponent difusió entre els seus usuaris, animant la formació de clubs de lectura vinculats a les biblioteques o recomanant i prestant als usuaris les obres seleccionades per al concurs.
El Departament de Cultura i el Gran Teatre del Liceu inicien la 4a edició del programa LiceuBIB, un projecte que promou els clubs de lectura i audició d'òpera a les biblioteques públiques catalanes.
Els detalls de la nova temporada ja s'han presentat als més de 40 responsables de biblioteques públiques que van assistir a la sessió informativa i que dona el tret de sortida a la inscripció per a les biblioteques.
Una de les novetats d'enguany és l'extensió del programa al públic familiar mitjançant el Petit LiceuBIB, adreçat als infants.
Amb aquesta incorporació les biblioteques públiques participants podran organitzar sessions de dinamització a partir de tres obres musicals del programa Petit Liceu.
Les famílies podran optar també per assistir a la representació de l'espectacle escollit del programa Petit Liceu.
Es preveu que, en aquest primer any, un mínim de 12 biblioteques d'arreu del territori puguin acollir aquesta activitat.
A més, s'incrementarà el suport a les biblioteques amb més eines per als conductors dels clubs i amb una formació especialitzada per als dinamitzadors del Petit LiceuBIB.
Enguany, a més, la biblioteca digital eBiblioCat incorpora música i vídeos d'òpera en format de reproducció en línia, accessibles per a qualsevol usuari de les biblioteques públiques catalanes.
Durant la temporada 2018-2019, el nombre de participants del programa LiceuBIB que després assisteixen a una sessió d'òpera al Liceu ha augmentat un 31 % fins arribar a 1.292 persones.
En aquesta nova edició, LiceuBIB proposa sis òperes, que cada club de lectura podrà treballar de forma lliure en funció de les necessitats i les preferències dels seus membres.
Òperes que es treballaran a la temporada 2019/20
El Departament de Cultura, a través del Servei de Biblioteques de la Direcció General de Cooperació Cultural, i el Gran Teatre del Liceu col·laboren per facilitar que les biblioteques ofereixin clubs de lectura i d'audició al voltant de l'òpera, facilitant-los recursos per dur a terme aquestes activitats: lots de llibres, conferències, recursos d'informació per conèixer millor les obres operístiques i avantatges per assistir a les funcions del Liceu.
L'oferta de les biblioteques és variada i adaptada als seus usuaris.
N'hi ha que ofereixen clubs de lectura de llibres relacionats amb cadascuna de les sis òperes triades per aquesta temporada de LiceuBIB, d'altres estimulen el diàleg i el coneixement sobre el món que envolta l'òpera a partir de la posada en comú de la lectura d'assajos divulgatius com Cinc cèntims d'òpera de M. Gorgori i R. Alier, biografies d'intèrprets i compositors, o llibres com ara Liceistes i cruzados de S. Pitarra, o Jo, Farinelli, el capón de J. Ruiz Mantilla.
Altres biblioteques ofereixen clubs d'audició, en el quals els participants assisteixen a una escolta guiada per un especialista d'una selecció d'òperes de la programació actual del Liceu, per tal de conèixer el context de l'obra i les característiques de la composició musical i de la interpretació.
El Departament de Cultura, a través del Servei de Biblioteques, facilitarà la participació de 14 biblioteques de les Terres de l'Ebre en la 16a Fira del Llibre Ebrenc de Móra d'Ebre.
Així, el Servei de Biblioteques, mitjançant el seu programa de suport a les fires editorials, assignarà un pressupost total de 4.200 euros entre les biblioteques participants perquè adquireixin les novetats editorials de la fira, que compta amb més de 2.000 llibres d'escriptor ebrencs o de temàtica de les Terres de l'Ebre.
Les Biblioteques públiques que participen en la 16a Fira del Llibre Ebrenc són:
D'altra banda, els responsables de les biblioteques assistiran el proper 31 de maig al debat "La lectura de la imatge: l'àlbum infantil il·lustrat", una taula rodona sobre la relació de la paraula i la imatge en aquest tipus de publicacions.
Programa de participació de biblioteques a fires del llibre
La Direcció General de Cooperació Cultural, a través del Servei de Biblioteques, promou la participació de les biblioteques públiques en fires del llibre a Catalunya per tal de comprar-hi títols.
El Servei aposta per un projecte que beneficia d'una banda a les fires, atès que se'ls garanteix una quantitat d'ingressos addicional; i de l'altra a les biblioteques, que poden ampliar el seu fons adquirint-hi les novetats exposades.
Més enllà de les adquisicions, l'objectiu principal del projecte és que les biblioteques enforteixin el seu vincle amb els editors i els llibreters de Catalunya, motiu pel qual en cada una de les fires s'inclou una activitat que pretén afavorir la trobada i el diàleg entre els diferents agents del sector del llibre.
14 biblioteques de les Terres de l'Ebre assistiran a activitats de debat i reflexió el proper 31 de maig a Móra d'Ebre
El Departament de Cultura de la Generalitat de Catalunya augmenta el pressupost global un 8% per a l'adquisició i subscripció de documents per a biblioteques públiques fins arribar als 5.224.000 euros.
A partir d'avui, i fins al 6 de febrer, tots els ajuntaments de Catalunya amb biblioteques públiques integrades al Sistema de Lectura Pública de Catalunya ja poden presentar-se a les dues convocatòries de subvencions que el Departament de Cultura promou per adquirir llibres i diaris.
Per a més informació consulteu la nota de premsa publicada pel Departament de Cultura.
El proper dissabte 2 de febrer a les 12.00h. tindrà lloc l'acte d'inauguració de la nova Biblioteca Ventura Gassol de Calafell
El municipi de 25.444 habitants, compta també amb la biblioteca filial Casa Nova de Segur, ubicada al nucli de Segur de Calafell.
Aquest any reobre al públic a l'edifici de l'antic local social de la Cooperativa Agrícola amb una superfície de 1.708 m2 distribuïda en quatre plantes, més un altell on es troba una sala polivalent i una terrassa de 396 m2.
La nova biblioteca oferirà els serveis d'informació bibliogràfica, consulta i préstec de documents, accés a Internet, informació local, animació i promoció lectora, formació d'usuaris, com també servei d'ofimàtica i espai Wi-Fi entre d'altres.
El nou espai disposa d'un fons documental de 29.906 documents, format per obres de coneixement i ficció, DVD's i publicacions periòdiques tant per adults com per a infants.
La inversió total en la biblioteca i l'entorn ha estat de 1.895.015,24 euros, dels quals la Generalitat de Catalunya ha aportat 1.302.294,92 euros i l'Ajuntament 592.720,32 euros.
La biblioteca és de titularitat municipal, està integrada en el Sistema de Lectura Pública de Catalunya i rep el suport de la Central de Biblioteques de Tarragona.
Aquest dissabte 9 de febrer, a les 12 h., la consellera de Cultura, Laura Borràs, inaugurarà la remodelació dels espai de la biblioteca municipal Domingo Espax d'Aitona, ubicada a la planta baixa de l'edifici de l'Ajuntament.
Es reobre la biblioteca al públic, després del condicionament general de l'espai, amb la millora de l'accés, la reubicació de les àrees i la renovació de les instal·lacions.
L'equipament, de titularitat municipal, s'integra així en el Sistema de Lectura Pública de Catalunya (SLPC) la qual cosa li permetrà de rebre el suport del Departament de Cultural de la Generalitat de Catalunya.
Actualment formen part del SLPC 417 equipaments (405 biblioteques i 12 bibliobusos), que implica entre d'altres serveis, tenir accés al Catàleg Col·lectiu de la Lectura Pública de Catalunya i a l'eBiblio, accés al servei de préstec interbibliotecari, formar part del Directori de biblioteques de Catalunya, accés al programa de formació i d'activitats que es proporcioni des dels serveis nacionals, suport tècnic, recollida i explotació de les estadístiques a través de l'aplicatiu SINTESI.
Aquest ofereix els serveis d'informació bibliogràfica, de préstec de documents i préstec interbibliotecari, publicacions periòdiques, el servei eBiblioCat, accés a internet sense fils, formació d'usuaris i oferirà diferents activitats culturals.
Conformarà així un nou espai de foment de la lectura, de coneixement i de lleure, obert per a tota la ciutadania.
Obrirà 22 hores setmanals, en horari de mati i tarda.
La inversió total ha estat de 92.284 €, dels quals, la Generalitat de Catalunya ha fet l'aportació de 74.660 € per equipament i adquisició de documents, l'Institut d'Estudis Ilerdencs de la Diputació de Lleida ha aportat 15.252 € i l'Ajuntament d'Aitona ha aportat 2.372 € per al condicionament de la biblioteca.
El Servei de biblioteques col·labora un any més al cicle "Per Amor a les Arts" que organitza la Filmoteca i el Museu Nacional d'Art de Catalunya que té per objectiu posar la mirada en la relació entre el cinema i les altres disciplines artístiques.
En aquesta tercera temporada hi participen les següents institucions culturals: la Fundació́ Joan Miró, el FAD/Museu del Disseny,, la Fundació Mies van der Rohe L'Auditori, el Gran Teatre del Liceu, la Institució́ de les Lletres Catalanes, el Mercat de les Flors, el Palau de la Música Catalana, el Teatre Lliure i el Teatre Nacional de Catalunya.
Totes les sessions amb presentació a càrrec d'experts tindran lloc a la Filmoteca de Catalunya, els dimarts a les 17.00 h, a la sala Chomón.
Les pel·lícules proposades són:
Aquesta pel·lícula serà presentada per la directora de la Biblioteca Marcel·li Domingo, Irene Prades Guinovart.
S'hi donaran a conèixer experiències i projectes d'Alemanya, França i Suècia
El proper dilluns, 8 d'abril, tindrà lloc la 8a Jornada de Biblioteca Pública i Cohesió Social a la Biblioteca Jaume Fuster de Barcelona.
Enguany, la trobada està dedicada a la participació dels joves a les biblioteques.
Durant el matí, es presentaran experiències de biblioteques d'Alemanya, França, Suècia i Catalunya: Raphaëlle Bats, de l'Ecole nationale supérieure des sciences de l'information et des bibliothèques (Enssib) de Lió (França) i especialista en participació, explicarà la seva experiència amb joves; Astrid Meckl presentarà el seu treball amb joves a les biblioteques municipals de Munic (Alemanya); Per Berg parlarà de la biblioteca Punkt127 d'Estocolm (Suècia) i Maria Björn, escriptora de literatura infantil i juvenil i bibliotecària escolar de la ciutat de Växjö.
A la tarda, es farà una taula rodona amb professionals d'altres camps que estan treballant amb joves des del punt de vista de la creació.
Es tractaran els projectes següents: l'experiència sueca del centre cultural Det Fria Ordets Hus de Växjö; el Projecte Engage! del PENCatalà, plataforma que recull projectes literaris europeus per a joves; el programa creadors als instituts de Barcelona EnResidència, i el projecte d'abast internacional Technovation Challenge, dirigit a noies d'entre 10 i 18 anys.
Finalment, es presentaran experiències amb joves de les biblioteques del nostre entorn: concretament, de les tres biblioteques de Barcelona incloses en el Pla de Barris del Besòs, les biblioteques Bon Pastor, Trinitat Vella-José Barbero i Zona Nord.
A continuació, serà la Biblioteca de Can Canyador i Casagemes de Badalona, i finalment la de la Biblioteca Comarcal de Blanes.
La jornada ha estat organitzada per Biblioteques de Barcelona, amb la col·laboració del Departament de Cultura de la Generalitat de Catalunya, la Diputació de Barcelona, el Goethe Institut, l'Institut Français, l'ambaixada de Suècia i el Pen Català i compta amb la participació de la Facultat de Biblioteconomia i Documentació de la Universitat de Barcelona.
Es podrà seguir en línia i comentar a través de l'etiqueta.
La 8a Jornada de Biblioteca Pública i Cohesió Social estudiarà la participació dels joves a les biblioteques públiques
L'edició d'aquest any incorpora una nova coreografia amb motiu de l'Any Brossa
La iniciativa Balla'm un llibre, el cicle de coreografies curtes basades en textos literaris presentades i interpretades a les sales de lectura de les biblioteques públiques catalanes, torna a ser una realitat per cinquè any consecutiu, enguany amb un programa de 21 sessions.
L'objectiu de Balla'm un llibre és fer arribar la dansa a nous públics a través de la unió de dues arts, dos llenguatges d'expressió: el moviment i la literatura i on les biblioteques esdevenen per a l'ocasió escenaris singulars de dansa.
Balla'm un llibre és una col·laboració entre l' Associació de Professionals de la Dansa de Catalunya (APdC) i la Direcció General de Cooperació Cultural del Departament de Cultura a través del Servei de Biblioteques.
En aquesta cinquena temporada Balla'm un llibre incorpora una nova peça coreogràfica creada expressament per aquest cicle a partir dels textos de Joan Brossa: Olor de menta, de les coreògrafes d'Emma Riba i Laura Alcalà ( Us back in town ).
Aquest nou espectacle s'interpretarà en sis biblioteques d'arreu del territori i se sumarà a les que programaran les biblioteques amb motiu de la celebració de l'Any Brossa.
A més de les 6 sessions dedicades a Brossa, Balla'm un llibre ha programat 15 sessions més del seu catàleg de coreografies interpretades en temporades anteriors sobre determinats títols literaris.
Tot i que el 2019 és un any de canvis, el Servei de Biblioteques vol continuar oferint una selecció de les novetats editorials més interessants dels diversos camps del saber, per orientar en el desenvolupament de les col·leccions de les biblioteques públiques.
Aquest mes, i aprofitant Sant Jordi, publiquem nou tries temàtiques molt visuals amb l'enllaç a la seva ressenya editorial, i oferim la totalitat de la bibliografia de novetats només en format EXCEL.
Volem aprofitar aquest moment d'evolució dels nostres productes bibliogràfics per agrair la contribució desinteressada de tots els col·laboradors que ens aporten el seu coneixement en diferents matèries:
- Montse Rollán, de la biblioteca de l'Escola Oficial d'Idiomes de la Seu d'Urgell
- Susana Peix, de la Xarxa de Biblioteques Municipals de Vilanova i la Geltrú
- Àngels Sola, de la Biblioteca Pública de Lleida
- Glòria Massana i Jaume Felipe del Grup de treball de Biblioteca i cinema, Cobdc
- Jaume Vilarrubí i Héctor Calvet del Grup de treball de Biblioteca i Còmic, Cobdc
- Marta Serrano i l'equip de la Biblioteca de l'Escola Superior de Música de Catalunya
- Grup de Treball de Publicacions en Sèrie, Cobdc
- Alícia Latorre, de l'Hemeroteca de la Biblioteca de Catalunya
• El 32,5% dels catalans van visitar alguna biblioteca pública durant el darrer mes
• El més joves són el segment de població que més visiten les biblioteques públiques
Els resultats d'una enquesta encarregada pel Servei de Biblioteques de la Generalitat de Catalunya torna a posar de manifest l'alta valoració que els usuaris atorguen al servei i l'atenció rebuda a les biblioteques públiques, amb una puntuació mitjana de 8,8 sobre 10.
Aquesta valoració no varia territorialment i és idèntica tant a la ciutat de Barcelona i l'àrea metropolitana com a la resta del país, tot i que encara s'observa un resultat lleument per sobre de la mitjana (8,9) entre els enquestats que viuen en municipis de menys de 10.000 habitants.
Per sexes, les dones valoren les biblioteques amb una puntuació més alta (8,9) que els homes (8,7).
Quant a l'edat dels enquestats, són els més grans de 60 anys i el grup entre 30 i 45 anys els que millor puntuació assignen (9,0), mentre que la població més jove, el grup entre 16 i 29 anys, seria la més crítica (8,4).
En clara connexió amb això, es pot copsar que, tenint en compte l'activitat dels enquestats, els jubilats i pensionistes (9,0) i els treballadors (8,9) valoren més les biblioteques públiques que els estudiants (8,4).
Globalment, és especialment destacable que el 37,7% dels usuaris arriben a puntuar aquests equipaments amb un 10 i només el 0,6% les suspenen (per sota de 5).
L'enquesta també mostra que el 32,5% dels catalans han visitat alguna biblioteca pública durant el darrer mes.
La segmentació territorial d'aquesta dada indica que els habitants de la ciutat de Barcelona serien els usuaris més actius de les biblioteques públiques, ja que 4 de cada 10 diuen haver-hi anat almenys una vegada el darrer mes.
Les dones declaren ser més usuàries que els homes (34,9% i 30,0%, respectivament) i, per edats, els menors de 45 anys són els que més utilitzen les biblioteques, i molt especialment el grup entre 16 i 29 anys (39,5%), dada que es pot relacionar amb l'alt percentatge d'estudiants (50,3%) que manifesten haver visitat alguna biblioteca pública el darrer mes.
El sondeig, realitzat entre el 28 de gener i el 2 de febrer d'enguany, s'ha emmarcat dins l'enquesta òmnibus d'hivern 2019 del Gabinet d'Estudis Socials i Opinió Pública (GESOP) i ha inclòs preguntes relacionades amb l'ús i la valoració de les biblioteques públiques —quedant excloses, per tant, les biblioteques escolars, les universitàries, les especialitzades i la Biblioteca de Catalunya— per part de la població catalana més gran de 16 anys.
Aquesta enquesta es publicarà a partir d'ara 2 cops l'any per tal de fer un seguiment sobre la satisfacció de la ciutadania en relació al servei que presten les biblioteques públiques.
La consellera de Cultura, Laura Borràs, presentarà demà, dissabte 1 de desembre, a les 17.30 hores, el balanç de la campanya "Fas 6 anys.
L'acte tindrà lloc a la Biblioteca Pública de Lleida, i comptarà amb l'espectacle participatiu 'Balla'm un llibre', dirigit als nens i nenes que han participat a la campanya.
Tria un llibre" està impulsada pel Departament de Cultura, amb la col·laboració del Departament d'Ensenyament i del Gremi de Llibreters de Catalunya, i és una de les activitats destacades del Pla Nacional de Lectura 2020, que el Govern assumeix com una de les seves accions principals de la legislatura.
A l'acte també hi seran presents la directora de la Biblioteca Pública de Lleida, Antònia Capdevila; el delegat Govern de la Generalitat a Lleida, Ramon Farré; la directora de Cooperació Cultural, Àngels Ponsa, i el director dels Serveis Territorials de Cultura a Lleida, Josep Borrell.
El Departament de Cultura, a través del Servei de Biblioteques de la Direcció General de Cooperació Cultural en col·laboració amb Diputació de Barcelona distribuirà un total de 60.000 exemplars a través de les biblioteques públiques de Catalunya de la Carta als Reis 2019 per a que els nens i nenes puguin demanar les seves lectures preferides a Ses Majestats els Reis d'Orient.
Enguany, el Servei de Biblioteques de la Generalitat de Catalunya distribuirà, en català, la Carta als Reis, il·lustrada per Cristina Losantos Sistach.
Tant la carta com el sobre estan disponibles per a la seva descàrrega des d'aquest mateix web.
Publicada una nova Bibliografia selectiva de novetats, desembre 2018
El Servei de Biblioteques del Departament de Cultura de la Generalitat de Catalunya publica la Bibliografia selectiva de novetats, número 117 (desembre 2018) que té com a objectiu facilitar la gestió del fons de les biblioteques públiques i reforçar el paper de mediació lectora dels serveis bibliotecaris.
Si voleu rebre les bibliografies del Servei us podeu subscriure.
Aquest dissabte 15 de desembre, a les 10.30h, la consellera de Cultura, Sra.
Laura Borràs, inaugurarà la biblioteca municipal de Vila-rodona, ubicada en un espai emblemàtic del municipi, la sala 1 d'octubre de la Casa de Cultura.
L'equipament de titularitat municipal, s'integra en el Sistema de Lectura Pública de Catalunya i rebrà el suport de la Central de Biblioteques de Tarragona.
Oferirà els serveis de préstec de documents, préstec interbibliotecari, publicacions periòdiques, el servei ebiblio, accés a internet sense fils i diferents activitats culturals, conformarà així un nou espai de foment de la lectura, de coneixement i de lleure, obert per a tota la ciutadania.
Obrirà 23 hores setmanals, en horari de matí i tarda, i dos dissabtes al mes.
L'aportació econòmica de l'Ajuntament per la condicionament de la biblioteca ha estat de 110.000,00 €, i la del Departament de Cultura per l'adquisició de llibres ha estat de 10.000,00 €.
Dissabte 15 de desembre, a les 10.30h, la Hble.